《奉和老和尚梅影 其一》
明代·释古邈

瘦骨横斜夕照中，依林傍砌意何穷。漫将幻质怜冰雪，却厌繁何惹蝶蜂。

迟月入楼香尚远，倚风临水色全空。当时不与群芳竞，顾影宁辞雨露同。

作者简介：古邈(一六四九─？)，字觉大。番禺人。俗姓罗。童年出海幢，求阿字大师剃染受具。天然老人还雷峰，入侍丈室。后奉命之福州长庆，暂充典客。竟以病入涅。著有《闽中吟草》一卷。事见清宣统《番禺县续志》卷二七。